Universiteti Georgetown dhe tregtia e skllevërve
Në vitin 1838 universiteti Georgetown përfitoi nga shitja e 272 skllevërve. Tani universiteti kërkon falje për këtë vepër dhe ka ofruar pëparësi në pranimin në shkollë të pasardhësve të këtyre skllevërve
Universiteti Georgetown në Uashington ka njoftuar se do t’i japë përparësi pranimit në universitet të pasardhësve të skllevërve që ishin në pronësi të Jezuitëve të shtetit të Merilendit, si pjesë e përpjekjeve të tij për të kërkuar ndjesë për shitjen e skllevërve. Njoftimi erdhi pasi Universitetit Georgetown publikoi një raport i cili u bën thirrje drejtuesve të universitetit të kërkojnë falje zyrtare për pjesëmarrjen e universitetit në tregtinë e skllevërve. Në vitin 1838, dy priftërinj i shitën skllevërit për 115 mijë dollarë, me vlerën e dollarit të sotëm rreth 3,3 milionë, për të paguar borxhet e shkollës. thotë presidenti i Universitetit Georgetown, John Degioia. Kjo ishte një nga shitjet e mëdha më të dokumentuara të skllevërve në histori. Një studim gjenealogjik ka identifikuar shumë pasardhës të këtyre skllevërve. Universiteti do t’u ofrojë pasardhësve të tyre përparësi në pranimin në programet e tij. Ky propozim, i ngjashëm me avantazhet që i ofrohen familjeve të studentëve të diplomuar, mund të jetë një zgjidhje novatore. Craig Steven Wilder, historian në Institutin Teknologjik të Masaçusetsit dhe autor i librit , nuk është në dijeni të ndonjë universiteti tjetër që ka lidhje historike me skllavërinë dhe që ka ofruar përparësi në pranimin në programet e tyre të pasardhësve të skllevërve. Zoti Wilder thotë se një nga arsyet është se Universiteti Georgetown ka qenë një një institucion Jezuit që është drejtuar si një organ i përbashkët, duke i dhënë mundësinë unike për të mbajtur shënime të hollësishme historike. tha për Zërin e Amerikës profesor Wilde. Universiteti gjithashtu zyrtarisht do të kërkojë falje, do të krijojë një institut kushtuar studimit të skllavërisë, dhe do të ndërtojë një memorial për skllevërit që kanë punuar për universitetin, duke përfshirë edhe ata që janë shitur. Gjithashtu, dy ndërtesa në kampus do të riemërohen duke marrë emra të një skllavi dhe një mësuesi afrikano-amerikan të besimit katolik. Rekomandimet vijnë pasi presidenti i Universitetit Georgetown, John DeGioia u takua në fillim të këtij viti me pasardhësit e skllevërve të shitur në shtetin veriperëndimor të Uashingtonit dhe në shtetin juglindor të Luizianës, ku skllevërit ishin dërguar pas shitjes nga ferma Jezuite në Merilend. Zoti Wilder përshëndeti Universitetit Georgetown për angazhimin me pasardhësit në një përpjekje për të trajtuar dhimbjen dhe vuajtjet e tyre. Alfred Brophy, profesor i drejtësisë në Universitetin e Karolinës Veriore ka shkruar mbi pasurinë dhe racën dhe ka studiuar lidhjen e universiteteve me skllavërinë. Propozimet e njoftuara nga universiteti janë vetëm fillimi. Përveç të angazhimit direkt me pasardhësit e skllevërve dhe me ata që lidhen me universitetin, Universiteti Georgetown thotë se do t’i jap përparësi çështjeve si reparacionet. Profesor Wilder është dakord se Universiteti Georgetown duhet ta eksplorojë çështjen e dëmshpërblimeve ndërkohë që përpiqet ta shyrtojë atë që ai e përshkruan si një krizë intelektuale, politike dhe morale. Zoti Wilder thotë se kriza morale e Universitetit Georgetown u krijua nga fakti se ai është një institucion katolik që po përballet me historinë e tij me skllavërinë dhe, si rezultat, nuk mund t'u shpëtoj pasojave morale të së kaluarës së tij.